DIE DIGTER IN EN VAN DIE ECLOGAEl - PDF Free Download
Author: Louise Rosalyn Clarke
3 downloads 153 Views 284KB Size
Berou en bekering in die prediking van die profete: geinterpreteer binne die raamwerk van die verbond
1 Berou en bekering in die prediking van die profete: geinterpreteer binne die raamwerk van die verbond A.W. Coetzee Departement Klassieke & Semit...
1 In die Skriflig / In Luce Verbi ISSN: (Online) , (Print) Page 1 of 10 Die missio Dei en die bestudering van die Ou Testament Author: Herculaas F. (H...
DIE TOTSTANDKOMING EN ONTWIKKELING VAN DIE 51AA1SBIBLI01EEK IN PRETORA
1 DIE TOTSTANDKOMING EN ONTWIKKELING VAN DIE 51AA1SBIBLI01EEK IN PRETORA 'E ontstaan Cll die groci van di~ Sta~t~biblioteek kan.vandag ~)csko.u D word...
J. Swanepoel, PU vir CHO
INLEIDING Die vraag oor wat die poesie te doen het met die geskiedenis, oor hoe die verhouding tussen die w~reld van woorde en die w~reld van dade daar uitsien, is 'n probleem wat digters en denkers deur die eeue besig gehou het. Dit is 'n literatuur-filosofiese vraagstuk wat op die mees uiteenlopende wyses beantwoord kan word. Ek noem hier slegs twee ekstreme standpunte van die talryke moontlikhede. Die eerste is om 'n baie noue interaksie tussen die literatuur en die historiese, sosio-ekonomiese en politieke omstandighede waarin dit ontstaan het te poneer. Die ander uiterste is om die literatuur as iets a-histories te beskou, as iets in sigself geslote, tydloos en "universeel". 'n Interessante standpunt in hierdie verband- weliswaar as slotsin van 'n hoofstuk waarin daar op uitgebreide wyse ondersoek ingestel is na Vergilius se lewensomstandighede - is die van die bekende Vergilius-kenner W.F. Jackson-Knight (1966:98): "Of Vergil's life as a sequence of events in history there is not much to say, and all his work for which he lived forces itself into the sequence of the few external facts. His real history is mental, a sequence and a spatial pattern in the imagination." Hy neem dan die debatteerbare standpunt in dat 'n "direkte" benadering tot Vergilius se poesie, waarin die tekste op sigself bestudeer word, vee! meer belofte inhou. Dit is teen die agtergrond van hierdie problematiek dat u my tema "Die digter in en van die Eclogae" moet beskou. My aanvanklike oogmerk met hierdie artikel was om die voorstelling wat daar in die Eclogae van die digtersanger gebied word, in jukstaposisie te plaas met die sosio-historiese posisie van die digter van die Eclogae, Publius Vergilius Maro, in die tweede helfte van die Eerste eeu voor Christus en om nate gaan of hierdie twee "verhale" met mekaar klop. Dit bly 'n langtermyndoelwit, maar sowel die omvang van die onderwerp as die kompleksiteit van die vraagstuk noop my om my aandag hier in hoofsaak te bepaal by die digter in die Eclogae en om slegs op 'n meer indirekte wyse enkele opmerkings te maak oor die digter van die Eclogae in sy sosio-historiese konteks. In my bespreking van die voorstelling van die digtersanger in die Eclogae sal ek veral die klem Jaat val op die mag en onmag van die poesie en sal ek probeer aantoon hoe die digter in die genre van die pastorale poesie ingespeel het op 'n destyds kontempor~re sosio-politieke problematiek. Oor die vraagstuk wat die sosiale funksie van die digter in die Eerste eeu voor Christus was, beers daar meningsverskil. Enersyds is daar diegene wat daarop wys dat Vergilius opgegroei bet in 'n sogenaamde "poetic community" en dat hy ook lid was van 'n poetiese gemeenskap toe hy na Rome gekom het. Hierdie digters was volgens Jackson Knight (1966:72) mense wat aktief was in die openbare !ewe, sowel op politieke as milit~re terrein. Hy is van mening dat, ten spyte van die invloed van die Epikuriese filosofie, poesie in hierdie tydvak minder afgeslote van die aktiewe !ewe was as in die tydperk wat daaraan voorafgegaan het. Daarteenoor stel Griffin (1986:3): "When Virgil began to write, poetry at Rome might well have seemed hopelessly fragmented .... It was the task of the poet to articulate the feelings of
Lesing gelewer by die Jaarvergadering van die Klassieke Vereniging van Suid-Afrika (fransvaaltak), 13 Oktober 1990.
his people; but the situation of poetry made the task extraordinarily difficult." Hiervolgens is die probleem juis dat die poesie in hierdie tydperk sy sosiale funksie verloor het. Een van die faktore wat hierin 'n rol gespeel bet, was die Aleksandrynse kunsideaal wat in hierdie stadium op die terrein van die poesie dominant was in Rome.
DIE ECLOGAE AS 'N BOEK VAN SANGERS EN DIGTERS Die Eelogae (beskrywender getiteld die Bucolica) is deur en deur 'n digters- of sangersboek (k.yk Williams 1967: 12-13). Dit is reeds opmerklik in die openingsversreels waar Meliboeus vir Tityrus soos volg aanspreek: Tityre, tu patulae recubans sub tegmine fagi silvestrem tenui Musam meditaris avena "Onder 'n beuk se bree blaredak jy, Tityrus, op jou rug en dien jy op jou skrale fluit die muse van die woud"2
En baie na aan die einde van hierdie bundel, in die tiende Herdersang (Eel. 10.70-72), lees ons: haec sat erit, divae, vestrum cecinisse poetam, dum sedet et gracili fiscellam texit hibisco, Pierides, .... "Genoeg, o heilige Muses, godinne van die sang, bet julie digter nou gesing, terwyl hy sit en mandjies vleg van dun hibiskuslat." Die Ieser verwag natuurlik om in die pastorale poesie herdersangers aan te tref. In hierdie verwagting word hy nie teleurgestel nie: Tityrus, Meliboeus, Corydon, Menalcas, Damoetas, Daphnis en vele ander sing in hierdie gedigte hul liedere. Maar dit is nie net die herders wat sing nie. In die bladsye van die Eelogae tref die Ieser ook go<.fe en mitiese figure aan wat ten nouste geassosieer is met die lied en die poesie: figure soos Apollo, Pan, Orpheus, Kalliope en Linus. Ook die natuur (sowel plant as dier) sing meermale (bv. Eel. 1.53-58). Daarbenewens figureer ook historiese en kontempor~re digters, figure soos Gallus, Varius en Cinna, asook die poetasters Bavius en Maevius. Die pastorale w~reld is stereotipies 'n w~reld van eenvoud, maar selfs 'n elementere poging om 'n sistematiek te bied van hoe die digtersanger in die Eelogae figureer, konfronteer 'n mens met die ingewikkeldheid van hierdie oenskynlike eenvoud. Ter illustrasie van hierdie stelling noem ek twee voorbeeldc. In Eeloga 6 tref ons 'n verskynsel aan wat 'n mens kan tipeer as 'n "kettingsang". 'n Hele aantal sangers word hier opeenvolgend aan die woord gesteL
Die Afrikaanse vertalings in hierdie artikel is deurgaans die van N. A. Blanckenberg (1975).
'n Tweede en komplekser verskynsel, wat vir ons tema van kardinale belang is, is die probleem van identifisering of assosiasie van bepaalde herdersangers met Publius Vergilius Maro. Naby die einde van Ecloga 5, 'n lied waarin die herdersangers Mopsus en Menalcas oor Daphnis sing, se Menalcas aan Mopsus: Hac te nos fragili donabimus ante cicuta; haec nos 'formosum Corydon ardebat Alexin', haec eadem docuit 'cuium pecus? an Mehboei?' (Eel. 5.85-87)
"Maar ek gee jou vir eers die tenger fluit; hy het my "Die skone Alexis" en "Damoetas, se vir My" geleer". Wat ons bier aantref, is werklik verrassend en toon die onhoudbaarheid daarvan aan om die wereld van die herdersangers kunsmatig af te sny van die wereld van die digter van die Eclogae, Vergilius. "Die skone Alexis" en "Damoetas, se vir My" roep duidelik die aanvangsversreels van Ecloga 2 en 3 van Vergilius op. Hierdeur word Menalcas 'n figurant van Vergilius wat hierdie gedigte geskryf het.
EXCURSUS: DIE HISTORIESE KONTEKS VAN DIE ECLOGAE Teen hierdie agtergrond verskuif ek nou weer die fokus na die digter van die Eclogae, dit wil se die digter self en die historiese konteks waarin hy die Eclogae geskryf het. Vergilius, wat nie 'n gebore Romein was nie, wat ook nie tot die adelstand behoort het nie, maar wat nogtans 'n goeie skoling geniet het (wat daarop dui dat sy familie oor genoegsame finansiele middele moes beskik het) kom in ongeveer 54 v.C. in Rome aan. In Donatus (Vita Vergiliana 16; Diehl 1911: 12) lees ons die verhaal dat die jongman, wat hom klaarblyklik vir 'n loopbaan in die openbare !ewe voorberei het, na slegs 'n enkele verskyning in die hof besluit het om af te sien van 'n loopbaan as regspraktisyn. Hy het verkies om hom eerder toe te le op die bestudering van die filosofie en die skryf van poesie. Dit is ook ter sake om daarop te let dat hy onder die Ieermeesterskap van Siro juis die Epikuriese filosofie bestudeer het, daardie denkskool wat minder sosiaal, meer individueel en intellektueel van aard was. Die Eclogae, die eerste van die geskrifte wat met sekerheid aan die outeurskap van Vergilius toegeskryf kan word, toon duidelik die invloed van 'n Aleksandrynse poetika, 'n kunsrigting wat eweneens weggeskram het van die groot genres soos die epos, en gekonsentreer het op die individueel-persoonlike en op die esoteries-mitologiese (kyk Quinn 1959:26). Verder skryf Vergilius in sy vroee loopbaan nie onder die patronaat van Maecenas (wat noue bande met Octavius, die latere Augustus, gehandhaaf het) nie, maar onder die van Gaius Asinius Pollio. Oor die ontstaanstyd en spesifiek die publikasiedatum van die Eclogae bestaan daar heelwat dispuut (Conington 1898:21-23; Ogilvie 1984:15; Coleman 1977:18). Terwyl die meeste navorsers dit in die jare c. 42 v.C. tot 38 v.C. stel, is _daar ander wat die aanvangsdatum so vroeg as 45 v.C. stel en die publikasie van die Eclogae in die finale vorm soos ons dit vandag ken in die vroee jare van die Prinsipaat (Coleman 1977:18), so Iaat as 26 v.C. Die antwoord op hierdie vraag is nie net van historiese belang nie, maar raak wei deeglik die Iiterere interpretasie van die Eclogae.
Ongeag wat die korrekte datums In hierdie verband is, staan dit vas dat die Eclogae, of ten minste die meeste van hierdie gedigte, geskryf is in 'n tydperk van sosiale en politieke onrus, selfs van anargie. "History has admired many Vergils" skryf Miles en Allen (1986: 13) tereg. Met die historiese visie waaroor die moderne Ieser beskik, kan hy die tydvak waarin die Eclogae ontstaan bet, netjies aan die einde van die Republiek en aan die begin van die Prinsipaat gaan plaas. En omdat Vergilius dikwels na aanleiding van die Aene'is beskou word as die Auguste'iese digter pur excellence, is die versoeking groot om die Eclogae te lees binne die raamwerk van die pax Augusta, as 't ware omgeef deur die stralekrans van die jong god wat die vrede aangebring bet. Die ontstaanskonteks sien egter heel anders daaruit. Die jare tussen die moord op Caesar in 44 v.C. en die slag van Actium in 31 v.C. wat die opperheerskappy van Octavius (die latere Augustus) verseker bet, was van die mees veelbewoe in die Romeinse geskiedenis. Dit was 'n tydperk van burgeroorlog, proskripsies en groot onsekerheid. Dit was 'n tyd wat gehunker bet na rus, vrede en stabiliteit, maar 'n tydperk waarin hierdie versugtinge nog nie in vervulling gegaan bet nie. Griffin (1986:2) wys daarop dat nege en twintig jaar van Vergilius se bestaan van een en vyftig jaar in oorlogstyd deurgebring is, sestien daarvan in 'n toestand van burgeroorlog. Waaroor skryf 'n digter in so 'n tyd van sosiale en politieke onsekerheid? Waaroor meen ons behoort hy te skryf? Die rol van die digter bet deur die loop van die Romeinse geskiedenis groot veranderings ondergaan. Die Romeinse poesie in die vorm soos ons dit ken, bet laat in die Romeinse geskiedenis ontwikkel. Cato die Ouere bet nog in die Tweede eeu v.C. die skryf van poesie as iets nutteloos en on-Romeins gebrandmerk (kyk Quinn 1979: 17). Dit bet lank geduur voor Romeine van die boer stande dit as sosiaal aanvaarbaar beskou bet om bulle met die skryf van poesie besig te hou. En toe bulle dit uiteindelik begin doen bet, was dit as 'n tydverdryf. Wat die skryf van poesie aanvaarbaarder gemaak bet, was wanneer dit nasionale en historiese temas aangesny bet (Williams 1983:6-7). Maar in die Eerste eeu v.C. bet die poetae novi 'n a-nasionale rigting ingeslaan. Dit is vir my duidelik dat Romeinse digters deurgaans gespook bet met die vraag oor wat die sosiale nut en funksie van die poesie was. Ons sien dit onder meer in die kompromishouding wat Horatius, in aansluiting by Hellenistiese filosowe se opvatting dat digters leermeesters en vermakers is (Williams 1983:5), enkele jare later ingeneem bet, naamlik dat die poesie sowel dulce as utile moes wees (kyk Ars Poetica 343344). Die Romein bet kennelik meestal baie ongemaklik daaroor gevoel om hom weg te keer van die wereld van die daad en om sy aandag in aile erns toe te spits op die wereld van die woord. Oor die kentering in die status van die digter in die tyd van Vergilius sal ek later iets meer se. Hiermee keer ek terug tot die vraag: waaroor skryf 'n digter in 'n tyd van anargie? Die jong Vergilius se keuse in hierdie verband is met die eerste oogopslag werklik verrassend. In so 'n veelbewoe tydsgewrig wend hy hom tot die skryf van pastorale poesie; kies hy juis di~ genre wat die heel verste verwyderd is van die alledaagse/konkrete/aktuele werklikheid! Hierby moet ook nog in gedagte gehou word dat Vergilius Rome se heel eerste pastorale digter was; dat hy geen Romeinse voorganger in hierdie genre gehad bet nie (Coleman 1977: 14). As moderne biograwe van die digter van Mantua gelyk bet (en dit Iyk vrywel seker), dan bet Vergilius hom in hierdie tyd van burgeroorlog in Kampanie besig gehou met die bestudering van die Epikuriese filosofie en die skryf van herderspoesie. Die vraag wat noodwendig gevra moet word, is of hierdie stand van sake dui op 'n ontvlugting van die harde werklikheid en op 'n ontduiking van 'n burger se sosiale verantwoordelikheid. Vir iemand, wat volgens die talle lewensgeskiedenisse oor hom, skynbaar die gevolge van die
politieke omwentelinge aan eie lyf gevoel bet deur die konfiskering en onteiening van sy vaderlike erfgrond, is so iets dubbel verrassend.
DIE OPSIE VAN DIE PASTORAAL Om 1ie vraag hierbo te probeer beantwoord, moet ons kortliks aandag skenk aan die tipiese kenmerke van die pastorale genre. Dit dien as aanloop tot 'n bespreking van hoe Vergilius juis die konvensies van hierdie genre verruim bet. Die pastoraal is 'n genre wat sy beslag gekry bet n~ die hoogbloei van die klassieke Griekse kultuur. Dit stam uit die Hellenistiese tydperk en die eerste beoefenaar daarvan as 'n literatuurgenre was Theocritus van Cos (c. 300- c. 260 v.C.) in die Derde eeu v.C. Hiema bet ook digters soos Moschus (skryf c. 150 v.C.) en Bion (skryf c. 100 v.C.) bydraes tot die verdere ontwikkeling daarvan gelewer. Alhoewel Theocritus met sommige van die pastorale sketse in sy Eidullia die grondlegger van die pastorale poesie was, toon Krautter (1983:15 n.6) myns insiens tereg aan dat Vergilius se Buco/ica in die Westerse tradisie van die pastoraal "immer das eigentliche und zentrale Paradigma" vir die latere ontwikkeling van die genre was. In die pastorale wereld tref ons dikwels die herdersanger tussen sy ooitjies aan waar hy sy liedere sing. Dit word juis as die merkteken van die bukoliese poesie beskou dat dit die ruimte vir die lied skep (Ogilvie 1984:115-116). Alhoewe1 daar verwysings na labor in die gedigte voorkom, is daar in die pastoraal normaalweg 'n harmonie tussen die mens en die natuur. Die sanger bevind hom in 'n locus amoenus, of soos Berg (1974) dit mooi stel, in 'n sakro-idilliese landskap. Implisiet of eksplisiet is daar in die pastorale genre 'n kontras of spanning tussen platteland en stad aanwysbaar. Wormell (1969:1) vestig die aandag op iets belangriks wanneer hy skryf: "It is in fact the poetry of escape into a world where the strains and burdens of life are eased, and existence is closer to mother earth, simpler, less bewildering or frightening, more spontaneous, more natural." Die pastoraal kan trouens beskou word as 'n teken van die gesofistikeerde stadmens se hunkering na eenvoud. Coleman (1977:8-9) wys daarop dat die drie groot temas van die pastorale genre die prag van die natuur, die blydskap en smart van die liefde en les bes die vreugde van die musiek (waarby die poesie ingereken kan word) is. Dit is 'n genre vol verskeidenheid, met 'n eiesoortige vermenging van liriese, dramatiese en narratiewe elemente. Alhoewel Vergilius 'n mate van kentering hierin teweeggebring het, is die pastorale poesie in die Oudheid as 'n genus humile beskou, Boyle (1986:4-5) se besware ten spyt. In teenstelling met die epos, daardie genre der genres waarin daar van grootse gebeure en deurlugtige figure vertel word en waarin magtige dade verheerlik word, skram die pastoraal stereotipies van sulke grootsheid weg. In aansluiting by Aleksandrynse estetika vestig dit die aandag eerder op die persoonlike dimensies van die mens se bestaan. Dat Vergilius self deeglik bewus was van hierdie genrehierargie, blyk onder meer uitdie vierde en sesde Herdersliedere (Eel. 4.1-3; Eel. 6.1-12). Die vraag kan dus gestel word of Vergilius se keuse van die pastoraal nie sonder meer as 'n ontvlugtingshandeling, as iets "escapist" beskou moet word nie. Voordat daar al te vinnig tot so 'n konklusie geraak word, moet in ag geneem word dat Vergilius in belangrike opsigte 'n verruiming van en 'n kentering in die konvensies van die pastorale poesie bewerkstellig het. Die rigting wat Vergilius ingeslaan het, het baie daartoe bygedra dat juis hierdie werklikheidsvreemde genre 'n werktuig geword bet vir samelewingskritiek, 'n funksie wat na Vergilius 'n belangrike dee! van die pastorale poesie gebly het.
Terwyl 'n mens, na aanleiding van die verlies van die geskrifte van vele van sy voorgangers in die pastorale genre, versigtig rnoet wees om elke nuwigheid in die Eelogae as 'n Vergiliaanse nuutskepping te beskou (kyk Coleman 1977:16-17), wil dit voorkorn of Vergilius baanbrekerswerk gelewer het deur
die inverbandstelling van die wereld van die pastoraal met die sogenaarnde "reele werklikheid"
die wyse waarop hy die sosio-politieke problernatiek van die konternporere sarnelewing op die sogenaarnde tydlose wereld van die pastoraal ingeent het, en
die wyse waarop prorninente figure uit die wereld van die literatuur, die rnilitere en politieke sfeer in die Eelogae voorgestel word.
Enkele van hierdie stellings sal weldra verder toegelig word. Voordat dit gedoen kan word, is dit nodig om met reuselaarse 'n bondige sistematiese (en daarom noodwendig nie 'n litererfunksionele nie, maar 'n algernene) verkenning te rnaak van die voorstelling van die digter en die poesie in die Eclogae.
DIE VOORSTELLING VAN DIE DIGTERSANGER Sang en poesie word in die Eelogae voorgestel as deel van die normale bestaanswyse van die herdersanger. "The pastoral herdsman is ex officio a poet and the traditional image of the poet as shepherd (Hes. Th. 22-3) is now reversed" (Coleman 1977:8). In aansluiting by die pastorale tradisie word sang en poesie voorgestel as spel. Dit sien ons mooi in die begin van Eeloga 3 waar Menalcas en Darnoetas rnekaar terg en treiter. Die pastorale wereld is bekend vir die sangstryd: 'n rnededinging om te besleg wie die beste met die lied is. Ons kry goeie voorbeelde hiervan in Eeloga 3 en 7. Dit is heerlike woordspel, maar tegelykertyd ook 'n spel nie sonder ems nie. Dit merk ons uit Darnoetas se woorde aan die beoordelaar Palaemon, waar hy horn opskerp om fyn te luister, want van so 'n kornpetisie se hy: res est non parva (Eel. 3.54). Ook in Eeloga 7 is daar sprake van 'n cenamen ... magnum (Eel. 7.16), en Meliboeus stel die aanhoor van die sangstryd tussen Corydon en Thyrsis bo sy plig. Plesier voor plig, voorwaar. Verder is die sangstryd 'n stryd om oorwinning. In Eeloga 3 het ons 'n gelykopuitslag, maar in Eeloga 7 klop Corydon vir Thyrsis. En soos ek weldra sal aantoon: sukses in sang het heelwat te doen met status. Die digtersanger bevind hom rneerrnale in 'n beskutte ruimte: Tityrus sing onder die beskutting van 'n bree beukeboorn (Eel. 1.1-5); Menalcas en Mopsus rnaak bulle na deeglike oorweging in 'n antrum tuis voordat bulle hulliedere sing (Eel. 5.1-18); Meliboeus vertel op sy beurt hoe Daphnis horn beveel het: requiesce sub umbra (Eel. 7.10). Hierrnee is rneteen ook iets gese oor die lied en otium. Die li~ gedy te midde van 'n vredige toestand. Ecloga 1 en 5 getuig hiervan. In laasgenoemde hoor ons by rnonde van Menalcas dat die rneestersanger Daphnis lief is vir rus en vrede: amat bonus otia Daphnis (Eel. 5.61). In dieselfde gedig word die lied vergelyk met 'n sluimering vir uitgeputte mense in 'n grasveld, met 'n verkwikking van die dors (Eel. 5.45-47). Alhoewel dit die smart kan uitse (en die tragiek van die liefde 'n belangrike tema in die Eclogae is) word die lied ook voorgestel as 'n vertroosting (Eel. 9.17) en 'n uitdrukking van vreugde. In 'n vergelyking wat juis in die pastorale konteks treffend is, verseker Mopsus vir
Menalcas in die vyfde Herdersang dat die lied van laasgenoemde die liedere van die natuur in bekoring oortref: Quae tibi, quae tali reddam pro carmine dona? nam neque me tantum venientis sibilus Austri nee percussa iuvant fluctu tam litora nee quae saxosas inter decurrunt flumina valles. (Eel. 5.81-84)
"Wat sal ek, ja, wat sal ek vir so 'n loflied gee? Want so bekoor geen suidewind wat saggies by sy opsteek suis, geen strand waarop die branders breek, geen stroom wat tuimelend deur klowe tussen kranse stort." In die Eelogae word die digtersangers - en dit is 'n Vergiliaanse nuwigheid - voorgestel as Arkadiers, mense wat gereed vir sang en teensang is (Eel. 7.4-5; kyk ook Eel. 10.31-33). Vir Vergilius is Arkadie nie maar 'n Griekse landstreek nie; dit is 'n landskap van die gees en die verbeelding, soos Bruno Snell (1976) in sy bekende studie aangetoon het. Alhoewel daar al te kenne gegee is dat die pastorale wereld 'n wereld is wat geen klas- of standverskille ken nie, is dit onmiskenbaar duidelik dat bedrewenheid in sang vir die herderdigter roem meebring. Daar is meermale mededinging oor wie die meesterdigter is. Daphnis word getipeer as 'n decus vir sy mense (Eel. 5.34), en enkele van die figure word voorgestel as divini poetae. Dit geld die herderswereld (Menalcas in Eel. 5.45), die mitiese wereld (Linus in Eel. 6.67), en ook die kontemporere digter Gallus (Eel. 10.17). Die roem het egter ook sy teenkant: Menalcas poog om Damoetas as 'n bespotlike sanger voor te stel (Eel. 3.25-27) en die kontemporere poetasters Bavius en Maevius word met skerp humor afgeransel (Eel. 3.90-91). In die Eclogae tref ons nie net die woord poeta vir die digter aan nie, maar ook die term vates. Sonder om hier op die stryd tussen Dahlmann (1948) en Bickell (1951) in te gaan, kan opgemerk word dat vates (wat in sy nuwe melioratiewe sin 'n Vergiliaanse nuuttipering is) gewoonlik beskou word as 'n meer verhewe konsep van die digterskap (Newman 1967:8; Williams 1983:12). Die digter is nie meer net maker en woordambagsman nie, maar hy is nou digterprofeet, 'n persoon met 'n dieper insig in die gang van sake. Hier kan in die verbygaan verwys word na Silenus, die sanger-filosoof met wie ons in Ecloga 6 kennis maak. Maar oor hom later meer.
MAGENONMAG In die Eclogae lees ons meermale van die mag van die poesie. As ons daaraan dink dat die poesie 'n manier is om by wyse van woorde 'n greep te kry op die wereld, dan verras dit ons nie dat verse iets magies en iets van 'n inkantasie daaraan het nie. Die magiese formule kan beskou word as 'n poging om deur die korrekte gebruik van die regte woorde die wereld na jou sin te buig. 'n Mens dink in hierdie verband aan die magiese carmina en dirae (beswerings- en vervloekingsformules). En carmen dra iets van sy etimologiese verlede. Dit is
ook die woord vir die gedig en die lied. In Eeloga 8 is die towerkunstige element opvallend aanwesig in die carmen van Alphesiboeus in sy bede om sy geliefde Daphnis uit die stad huis toe te bring. Die inkanterende refrein ducite ab urbe domum, mea carmina, ducite Daphnin klink dwarsdeur die lied van Alphesiboeus op, totdat dit aan die einde daarvan blyk dat die carmina die gewenste effek gehad het (Eel. 8.64-100 en 105-109). Die mag van die poesie is ook daarin te bemerk dat sangers deur hul lied die natuur in beweging kan bring. Dit merk ons in die vertelling oor die afbeelding op die drinkbeker wat op die spel is in die sangstryd in Ecloga 3. Daar vertel Damoetas hoe Alcimedon twee bekers gemaak het waarop hy in die middel 'n afbeelding geplaas het van Orpheus en die woude wat hom volg (Eel. 3.44-46). In Ecloga 6 is daar 'n analoe verhaal. Daar word vertel hoe die Muses aan Gallus die fluite oorhandig, wat hulle tevore aan die ou man van Ascra (dit wil se Hesiodus) gegee het. Daarmee het laasgenoemde deur sy sang die esbome vanaf die berge neergelei (Eel. 6.69-72). Die lied is egter nie net in staat om die natuurdinge in beweging te bring nie; dit kan ook die teenoorgestelde uitwerking he. In Ecloga 8 lees ons hoe die rooikatte stupefactae is en hoe die riviere, in hul verwondering oor die lied van Damon en Alphesiboeus, terugwaarts vloei (Eel. 8.1-5). Liedere kan selfs 'n kosmiese effek he. 'n Goeie voorbeeld hiervan is die lied van Silenus in Eeloga 6. Wanneer Silenus sing, weerkaats die valleie sy liedere na die sterre toe (Eel. 6.84). 'n Baie belangrike funksie van die poesie is dat dit groot dade kan besing. In Eeloga 4 tref ons die digtersbede aan dat hy nog mag bly leef om die dade van die wonderkind te besing. lndien dit hom beskore is, is hy oortuig dat geen van die mitiese figure hom in die lied sal kan klop nie, of dit nou Orpheus, Linus, Pan of wie ook al is; of die protosangers die hulp van bulle goddelike ouers het, en of die beoordelaars nou bevooroordeeld is of nie (Eel. 4.53-59). In Eeloga 6 verseker Tityrus vir Varus, 'n militere figuur, dat daar oorgenoeg mense sal wees om sy laudes in 'n epos te besing. As pastorale digter, mooi netjies deur Apollo aan die oor gepluk toe hy self 'nepos wou aanpak, hou hy hom eerder by sy pastorale lees (Eel. 6.2-8). Ook in Eeloga 8 is dit die funksie van die poesie om groot dade te besing: tua dicere facta (Eel. 8.8). Die digter vervul hier die rol van lofpryser. Hierdie funksie van die lied spruit voort uit die oortuiging dat die gevleuelde digterswoord bestendigend werk, dat dit 'n persoon se naam na die sterre kan dra; kortom: dat dit onsterflikheid kan bewerkstellig. Wat opvallend is, is dat hierdie funksie, wat tradisioneel met die epos geassosieer word, nou deur die pastoraal vervul kan word, a! is dit dan deur 'n meer verhewe pastoraal, een wat 'n konsul waardig is (Eel. 4.13). Ook Varus word in Ecloga 6 verseker dat, as die pastorale gedig geslaagd is, die tamariske en die hele woud sy naam sal besing. Die opvatting dat die poesie onsterflikheid bewerkstellig, is 'n idee wat reeds lank voor Vergilius bekend was. Tog is dit sosiologies van groot belang, want juis hieraan ontleen die digter sy krag. Hierdie funksie is op verskillende wyses in die vierde, vyfde, sesde, agste, negende en tiende herdersange te sien. Die Eclogae het vee! te se oor die mag van die poesie, maar daar is ook 'n teenkant: die onmag van die poesie, waarop ek vervolgens in die bespreking van die Vergiliaanse verruiming van die pastoraal sal terugkom. Met verwysing na Ecloga 1 en 9 wil ek vervolgens aantoon hoedat Vergilius die tradisionele afgeslotenheid van die pastorale genre deurbreek het; hoedat die kontemporere historiese
problematiek van die Eerste eeu v.C. die konvensioneel tydlose sfeer van die pastorale gedig binnegedra word. In hierdie bespreking sal gekonsentreer word op die voorstelling wat van die rol van die poesie in sulke omstandighede gebied word. In Ecloga 1 is twee herders, Tityrus en Meliboeus, aan die woord, wat aanvanldik albei van hul grond verdryf is. Tityrus bet hom egter na buite die grense van die pastorale w~reld gewend, na Rome gegaan en daar van 'n iuvenis die toestemming ontvang om sy pastorale lewe voort te sit. Tityrus stel dit soos volg aan die verwonderde Meliboeus: ille meas errare boves, ut cemis, et ipsum ludere quae vellem cal~o permisit agresti
(Eel. 1.9-10) "Soos jy bier sien, laat hy my beeste toe om vry te loop en my, om op my ruwe flu it te speel net wat ek wil." Hy kan sing wat hy wil, maar dit is 'n vryheid wat prekaries van aard is, iets wat by geniet omdat daar toestemming daartoe verleen is. Die voortbestaan van sy woordbestaan geskied by grasie van 'n verteenwoordiger van die "werklike" w~reld, 'n politieke magsfiguur, iemand vir wie by as 'n god vereer: deus nobis haec otiafecit (Eel. 1.6). Met die verhaal van grondverlies staan die berdersangers, Tityrus en Meliboeus, midde in die trauma van die Romeinse geskiedenis van die tweede belfte van die Eerste eeu v.C., toe die lede van die Tweede Triumviraat, na bul oorwinning oor die moordenaars van Caesar by Philippi in 42 v.C., sowat een honderd duisend oorlogsveterane moes hervestig. In bierdie proses, wat 'n hele aantal jare geduur bet, is derduisende inwoners van Italie onteien en moes bulle wegtrek van die du/cia arva van hul voorvadere. Teenoor Tityrus in sy geluksaligheid staan Meliboeus: die lydende figuur, die een op wie se !ewe daar 'n brutale ingryping gemaak is deur magsfigure van buite die pastorale sfeer, die een wat - ten spyte van sy verwondering en ruimer menslikheid - uiteindelik in bitterbeid moet uitroep dat hy sy Jande ten behoewe van 'n barbaarse soldaat gesaai bet. Vir ons tema is die belangrike punt egter dit: in teenstelling met Tityrus wat luilekker in die skadu van skone Amaryllis sing; wat (moet) toekyk hoe Tityrus te midde van 'n singende wereld kan voortgaan met sy eertydse lewenstyl, is Meliboeus 'n figuur wat moet afskeid neem, nie net van sy vertroude landelike ruimte nie, maar ook van die woordw~reld. Strak en somber klink sy woorde op: carmina nulla canam (Eel. 1.77). In die verbygaan kan 'n mens opmerk dat die Ieser in Vergilius se uitbeelding van Meliboeus reeds iets sien van die fyn insig van die digter van Mantua in die "condition humaine", die man wat jare later sou skryf: sunt lacrimae rerum et mentem mortalia tangunt (Aen. 1.462) Dit is opmerklik dat lesers geneig is om die gedig bf deur die oe van Tityrus bf deur die oe van Meliboeus te lees. Baie vroeere lesers bet bulle blindgestaar op Tityrus se geluksaligheid en vera! op die jong god (meestal ge"identifiseer met Octavius, die latere Augustus) wat die
wonderbare vrede aangebring het. Twintigste-eeuse lesers van na die Tweede Wereldoorlog gaan weer die ander weg op en maak Meliboeus se situasie die sluitsteen van hul interpretasie. Die digter van die Eclogae stel egter hierdie twee figure naas mekaar. Terwyl baie Twintigsteeeuse lesers geneig is om die Eclogae dramaties (dit wil se met 'n oog op ontknoping) te lees, bied Paul Alpers (1979) in sy "The Singer of the Eclogues" 'n ander perspektief. Hy beskou dit naamlik as die watermerk van die pastoraal oor die algemeen en van die Vergiliaanse pastoraal in die besonder dat sogenaamde "set pieces" of tonele in 'n herdersang gejukstaponeer word sonder om gehierargiseer te word. Juis deur hierdie jukstaposisie bewerkstellig die digter volgens Alpers 'n "suspensie". Uiteenlopende dinge word saamgedink, saamgese en naas mekaar aan die Ieser voorgehou, terwyl die spanning daartussen gesuspendeer en juis nie opgelos word nie. Die slotreels van hierdie herderslied is tekenend van hoe Vergilius, meester in die meerduidigheid, finale betekenissluiting voortdurend uitstel. Aan die einde nooi Tityrus Meliboeus uit om die nag by hom oor te bly, om te geniet van die volheid en te vertoef in 'n landstreek waaroor lang skadus val. Hierdie skadus kan bloot konvensioneel wees (aangesien meerdere Eclogae eindig met 'n dagsluiting), maar dit kan ook die aankondigers van die duisternis wees (Posch! 1964:62-63). As dit dan so is dat die harmonie herstel word, dan keer daar iets vredigs terug, maar is dit terselfdertyd 'n brose vrede. Tityrus is begenadig, Meliboeus moet steeds trek. En hiermee is 'n probleem van "geregtigheid" vir die Ieser in die midde gelaat: Wat baat die deur Tityrus geroemde libenas as almal nie vry is nie? Wat beteken "vryheid van sang" as die ruimte waarbinne 'n woordlewe moontlik is, uitgelewer is aan politieke magsfigure en nie vir almal beskore is nie? Die situasie wat die Ieser vir Ecloga 9 moet konstrueer, vertoon bepaalde ooreenkomste met die van Ecloga 1. Hier is die herder Moeris in die besit van sy grond versteur, terwyl sy sanggenoot Lycidas nie deur dieselfde ramp getref is nie. In hierdie herdersang speel nog 'n herder, die afwesige meestersanger Menalcas, 'n belangrike rol. Alhoewel hy nie fisies daar is nie, word hy teenwoordig gestel deurdat Moeris en Lycidas van sy liedere sing. Hierdie herderslied is al deur navorsers soos Oppermann (1932:204) getipeer as 'n gedig waarin Vergilius op driedubbele wyse die waarde van die poesie bevraagteken. In die bestek van hierdie bespreking kan ek hier slegs die aandag vestig op Moeris se sombere maar treffende uitspraak oor die effektiwiteit van die poesie in oorlogstyd. Lycidas is verbaas om te hoor dat 'n vreemdeling as possessor die voormalige bewerkers van die land opdrag gegee het om te trek. Hy bet dan gehoor dat Menalcas die pastorale ruimte waarin die herders geleef bet, met sy liedere gered het (omnia carminibus vestrum servasse Menalcan (Eel. 9.10)). Hierop is Moeris se droewe antwoord: Audieras et fama fuit; sed carmina tantum nostra valent, Lycida, tela inter Martia quantum Chaonias dicunt aquila veniente columbas.
(Eel. 9.11-13) "Jy het reg gehoor; die storie het hier rondgegaan; maar, Lycidas, ons poesie in oorlogstyd
beteken net soveel as, soos hul se, die orak:elduiwe van Chaonie wanneer die arend kom." Hier tref die Ieser 'n vt-.dere variant van die tipies Romeinse woord-daad-digotomie aan. Daar word iets gesien van die magteloosheid van die poesie in 'n tydvak: van oorlog. Die lied aileen kan die mens in sy nood nie red nie. Verskeie outeurs, vera! Boyle (1986:29), bemerk hierin 'n absolute sinisme oor die poesie. Ook Oppermann beskou dit as Vergiliaanse vertwyfeling oor die waarde van die poesie, terwyl Buchner (1955:1241) 'n baie fyn punt probeer maak: wanneer hy argumenteer dat dit nie as 'n twyfel aan die "Wert" van die digterlike beskou moet word nie, maar eerder 'n besef van die "Wirkunglosigkeit" daarvan teenoor brutale mag. Hieraan voeg hy boonop die vraag toe of iemand so naief kan wees om iets anders te verwag of om te dink dat die toestand in die toekoms sal verander. Die somber woorde van Moeris is nie die begin en einde van die voorstelling van die poesie in Ecloga 9 nie. Daar kan egter hier nie verder ingegaan word op die gedig wat in die woorde
van Klingner (1967: 155) tussen onheil en hoop sweef nie. Daar kan slegs gewys word op die groter optimisme van Lycidas, wat sy bes probeer om Moeris oor te haal tot sang. Hier kan 'n mens opmerk dat Moeris se afwysing van die poesie nie so kategories is as die van Meliboeus in Ecloga 1 nie. Waar laasgenoemde die volstrekte Stelling carmina nulla canam gemaak: het, sluit Moeris nie die moontlikheid van die lied in die toekoms uit nie. Eers moet daar egter gedoen word wat voorhande is; die poesie kan wag vir later: Desine plura, puer, et quod nunc instat agamus. carmina tum melius, cum venerit ipse, canemus. (Eel. 9.66-67)
"Skei uit, jongman; laat ons eerste doen wat eerste kom. Ons sal ons liedjies beter sing, wanneer Menalcas self hier kom." Die tema van die mag en onmag van die poesie loop soos 'n goue draad deur die Eclogae. Ek volstaan met die vermelding van twee beduidende voorbeelde. Die voorstelling van Gallus in Ecloga 10 toon aan hoe sy naam deur die poesie groots gemaak: sal word, maar vir hierdie figuur, onder die tirannie van Amor, bekoor gedigte nie meer nie (nee carmina nobis I ipsa placent (Eel. 10.62-63)). Ook Ecloga 6 het iets besonders wat my as Ieser bybly: Silenus, die wyndeurdrenkte digterfilosoof sing oor grootse en magtige temas, sy lied styg na die sterre, maar hy doen dit as 'n geboeide digter.
ETTU Om hierdie tema van die mag en onmag van die poesie tot sy reg te laat kom, sou daar verder nog aandag geskenk moes word aan die voorstelling van kontemporere figure uit die politieke, militere en literere sfeer in hierdie bundel. Daar sal gepoog moet word om die voorstelling van die digter en die poesie in die Eclogae in verband te bring met die konkrete sosiale werklikheid waarin die digter in die Eerste eeu v.C. geleefhet. Vera! 'n verkenning van die aard en invloed van literere patronaat in die globale totstandbrenging van die literatuur sal in so 'n ondersoek
aandag moet geniet. Ook die vraag na die rol wat taal speel in die daarstelling van 'n simboliese universum, in die sogenaamde "social construction of reality", verg 'n indringende bespreking (kyk Berger & Luckmann 1984). Dit is duidelik dat Vergilius op 'n verrassende wyse die netjiese skeiding tussen die idille en die "werklike wereld" opgehef het. Alpers (1979: 173) maak die stelling: "The hallmark of the Fclogues is the security and poise with which Vergil grasps the diversities and ambiguities of human experience." Of Vergilius se ideologiese posisie as ontvlugtend of as betrokke getipeer moet word, laat ek aan u oor. Want, die probleem van die mag en onmag van die poesie in 'n tyd van anargie, is nie net die van Vergilius nie. Dit sal Suid-Afrikaanse klassici in die Twintigste eeu in 'n tydvak van onstabiliteit en die verbygaan van 'n ou orde seker maar a! te deeglik besef.
BIBLIOGRAFIE Alpers, P. 1979. The singer of the Eclogues: a Study in Virgilian pastoral. Berkeley: University of California Press. Berg, W. 1974. Early Virgil. London: Athlone Press. Berger, P. and Luckmann, T. 1984. The social construction of reality. A treatise in the sociology of knowledge. Penguin Books. Bickell, E. 1951. Vates bei Varro und Vergil. Rheinisches Museum jar Philologie, N.F. LXXXIV:257-314. Blanckenberg, N.A. 1975. Vergilius. Landelike pol!sie. Bucolica. Georgica. Kaapstad: Haum. Boyle, A.J. 1986. The Chaonian dove. Studies in the Eclogues, Georgics, and Aeneid of Virgil. Leiden: Brill. (Mnemosyne Supplementum nonagesimum quartum.) Buchner, K. 1955. P. Vergilius Maro, der Dichter der Romer. In: Paulys Realencyclopadie der Qassischen Altenumswissenschaft. Bd. VIlLA 1. Stuttgart: Alfred Druckenmuller Verlag, 1021-1264. Conington, J. and Nettleship, H. (eds.) 1898. The works of Virgil. Vol. 1. Eclogues and Georgics, 5th edition revised by F. Haverfield. London: Bell. Coleman, R. (ed.) 1977. Vergil. Eclogues. Cambridge: University Press. Diehl, E. (red.) 1911. Die Vitae Vergilianae und ihre antike Quellen. Bonn: A. Marcus und E. Weber's Verlag. Garber, K. 1976. Vorwort. In: Garber, K. (red.), Europilische Bukolik und Georgik. Darmstadt: Wissenschaftliche Buchgesellschaft, vii-xxii. (Wege der Forschung, CCCLV.) Grant, M. 1958. Roman literature. Penguin Books. Griffin, J. 1985. Latin poets and Roman life. London: Duckworth. Griffin, J. 1986. Virgil. Oxford: University Press. Jackson Knight, W.F. 1966. Roman Vergil. Penguin Books.
Klingner, F. 1964. Virgils erste Ekloge. In: Klingner, F. Studien zur griechischen und rtJmischen Literatur. Zurich: Artemis Verlag, 225-246. Klingner, F. 1967. Virgil. Bucolica. Georgica. Aeneis. Zurich: Artemis Verlag. Krautter, K. 1983. Die Renaissance der Bukolik in der lateinischen Literatur des XIV. Jahrhundens: von Dante bis Petrarca. Munchen: Wilhelm Fink Verlag. (Theorie und Geschichte der Literatur und der Schonen Kunste, 65). Miles, G.B. and Allen, A.W. 1986. Vergil and the Augustan experience. In: Bernard, J.D. (ed.) Vergil at 2000. Commemorative essays on the poet and his influence, 13-42. New York:·AMS Press. (Ams Ars Poetica, 3). Newman, J.K. 1967. The concept of Yates in Augustan poetry. Bruxelles: Latomus Revue D'Etudes Latines. Ogilvie, R.M. 1984. Roman literature and society. Penguin Books. Opperman, H. 1932. Vergil und Oktavian. Zur Deutung der ersten und neunten Ekloge. Hermes, LXVII, 197-219. Otis, B. 1964. Virgil, a study in civilized poetry. Oxford: Clarendon Press. Page, T.E. (ed.) 1969. P. Vergili Maronis Bucolica et Georgica. London: Macmillan. Posch!, V. 1964. Die Hirtendichtung Virgils. Heidelberg: Carl Winter. Quinn, K. 1959. The Catullan revolution. Melbourne: Melbourne University Press. Quinn, K. 1979. Texts and contexts. The Roman writers and their audience. London: Routledge & Kegan Paul. Snell, B. 1976. Arkadien. Die Entstehung einer geistigen Landschaft. In: Garber, K. (red.) Europalsche Bukolik und Georgik. Darmstadt: Wissenschaftliche Buchgesellschaft, 1443. (Wege der Forschung, CCCLV). Williams, G. 1983. The nature of Roman poetry. Oxford: Oxford University Press. Williams, R.D. 1967. Virgil. Oxford: Clarendon Press. (Greece & Rome; New Surveys in the Classics, 1). Wormell, D.E.W. 1969. The originality of the Eclogues. In: D.R. Dudley (ed.) Virgil. London: Routledge & Kegan Paul, 27-66.